Nr. L 25/2 De Europæiske Fællesskabers Tidende 28. 1. 87 RÅDETS FORORDNING (EØF) Nr. 230/87 af 26. januar 1987 om gratis afståelse til velgørende organisationer af produkter forarbejdet på basis af korn fra interventionslagrene RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn (!), senest ændret ved forordning (EØF) nr. 1579/ 86 (?), særlig artikel 7, stk. 4, under henvisning til forslag fra Kommissionen, og ud fra følgende betragtninger : For af afhjælpe problemerne i forbindelse med de usæd- vanlig hårde vejrforhold i vinteren 1986/87 bør der som en hasteforanstaltning anvendes korn fra interventions- - organernes lagre til leverancer af mel og grove og fine gryn til velgørende organisationer med henblik på gratis uddeling af fødevarer til de socialt dårligst stillede, som er ofre for denne kuldebølge ; bestemmelserne vedrørende afholdelse af udgifterne til denne foranstaltning bør fastsættes efter mekanismerne i Rådets forordning (EØF) nr. 1883/78 af 2. august 1978 om de almindelige regler for finansiering af interven- tioner gennem HDen europæiske  udviklings- og garantifond for Landbruget, Garantisektionen (?), senest ændret ved forordning (EØF) nr. 1334/86 () — UDSTEDT FØLGENDE FORORDNING : Artikel 1 1. —Interventionsorganerne afstår gratis til velgørende organisationer — anerkendt af den pågældende medlems- stat eller, hvis anerkendelse af sådanne organisationer ikke har fundet sted i denne medlemsstat, af Kommissionen — der handler inden for rammerne af punktvise nødhjælpsforanstaltninger, visse mængder mel af blød hvede og visse mængder grove og fine gryn af hård hvede, der skal fastsættes, med henblik på gratis uddeling af forarbejdede produkter til de socialt dårligst stillede, som er ofre for de usædvanlig hårde vejrforhold i vinteren 1986/87. 2. Størrelsen af de mængder basiskorn, der skal ud- lagres fra interventionsorganerne, fastsættes i henhold til nærmere bestemmelser, der skal vedtages efter fremgangs- måden i stk. 3. Produkterne skal overtages fra interventions- organerne senest den 31. marts 1987. 3. Kommissionen vedtager efter fremgangsmåden i artikel 26 i forordning (EØF) nr. 2727/75 de nærmere gennemførelsesbestemmelser til denne forordning, blandt andet betingelserne for forarbejdning af basisprodukterne. 4. De pågældende interventionsorganer debiterer de afståede mængder blød hvede på den i artikel 4 i forord- ning (EØF) nr. 1883/78 nævnte konto med værdien nul. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. januar 1987. () EFT nr. L 281 af 1. 11. 1975, s. 1. (?) EFT nr. L 139 af 24. 5. 1986, s. 29. () EFT nr. L 216 af 5. 8. 1978, s. 1. () EFT nr. L 119 af 8. 5. 1986, s. 18. På Rådets vegne L. TINDEMANS Formand